2004/2005 йылдар миҙгеле Руслан өсөн бик уңышлы булмай. Уны Руслан «Салауат Юлаев» составында башлай, әммә миҙгел уртаһында Череповецҡа ҡайта. Шуға ҡарамаҫтан, был миҙгел тамамланыу менән үк Нуртдиновҡа Магнитогорскиҙың«Металлургынан» тәҡдим була, һәм форвард уны кисекмәҫтән ҡабул итә. Уралда ике бик уңышлы йылдан һуң, 2007 йылда Руслан, ил чемпионы сифатында, Магнитогорскиҙы ташлап китә һәм Өфө клубына кире ҡайта, клуб составында шул уҡ миҙгелдә яңынан Суперлигала алтын яулай.